als_Latn dik_Latn sag_Latn
Pas arritjes në finalen e Champions Leagues në 2013-n, Dortmundi nuk është më “hirushja” e Evropës. Në sezonin aktual, verdhezinjtë e shohin veten në vendin e 17-të të Bundesligës, me 15 pikë pas 17 ndeshjesh. Megjithatë, pavarësisht spekulimeve se skuadra gjermane shumë shpejt mund të shthuret dhe të humbë lojtarët e saj, duke u përgatitur për të luajtur në Bundesligën II, lideri i saj, Mats Humels, nuk është aspak dakord me “dorëheqjen e parakohshme”. Siç duket, ai nuk ka një plan B, nëse Dortmundi nuk do të luajë në Champions League në sezonin e ardhshëm.
Deklarata – “Në parim, mua nuk më duhet që të luaj me çdo kusht në Champions League për të qenë i lumtur. Kur erdha nga Bajerni te Dortmundi, Champions League dukej shumë larg dhe kur vendosa të qëndroj këtu përfundimisht nuk ishte Champions League arsyeja thelbësore që më bëri të vendosja për të qëndruar”, – është shprehur shtatlarti gjerman.
Dobësia – Humels ka “gjetur” pikën e dobët të skuadrës së tij. Sipas kampionit të botës, gjithçka ka të bëjë me një problem psikologjik. “Kemi luftuar shumë në çdo ndeshje dhe shumë rrallë kundërshtarët kanë luajtur më mirë se ne, por kemi fituar shumë pak herë ndaj dhe kjo është kthyer në një problem në mendjet tona. Ajo që duhet të bëjmë është që të largohemi nga fundi i tabelës sa më shpejt që të mundemi. Gjithçka që duaështë që ne të mos vazhdojmë më të çojmë dëm potencialin tonë”, – ka përfunduar qendërmbrojtësi, I cili do të luajë ndeshjen e parë të vitit 2015 më 31 janar kundër Leverkusenit.
als_Latn als_Latn als_Latn